Padubingės pelkė

Padubingės pelkė arba Purvyno pelkė – pelkė rytų Lietuvoje, Švenčionių rajone, 10 km į šiaurės vakarus nuo Pabradės, 2 km nuo Padubingės, Labanoro girioje. Plotas – 2,95 km². Tai ežerinės kilmės raistinė žemapelkė, kurios viduryje telkšo Purvyno ežeras. Pietrytinė dalis tarpinio pobūdžio.

Durpių klodo vidutinis storis 1,9 m (didžiausias – 4,6 m). Durpių ištekliai 4,5 mln. m³. Durpių peleningumas 7,5 %, susiskaidymas 26 %, vidutinis drėgnumas 90 %. Padubingės pelkės dugną dengia smėlis, o tarp jo ir durpių slūgso iki 6 m storio sapropelio sluoksnis.

Nuo 1975 m. pelkės dalis saugoma Purviniškių botaniniame draustinyje.

Šaltiniai 

Lietuvos pelkės
Švenčionių rajono savivaldybė